Obrazac za međupredmetno izvedbeno planiranje

**KAKO POSTIĆI ŽELJENI ISHOD UČENJA?**

**Škola, razred, vrijeme: Medicinska škola Pula, peti (5.a) razred**

**Učitelj/nastavnik: Elda Blašković, Sanja Sobol, Snježana Svitlić-Budisavljević, Kristina Majer, Dorotea Marić, Sanja Benazić-Kliba, Vesna Legović, Monika Barak, Anja Dević, Slobodan Bratić**

Izvedbeni program međupredmetnih i interdisciplinarnih sadržaja građanskog odgoja i obrazovanja(nastavne jedinice, izvanučioničke aktivnost, projekta i dr. )

|  |  |  |
| --- | --- | --- |
| **Naziv** | | **OSOBNI IDENTITET, KULTURNI IDENTITETI I MEĐUKULTURNI DIJALOG** |
| **Svrha** | | Učenik građanin koji razvija osobni i kulturni identitet; podržava kulturne različitosti i različitosti manjinske kulture te različitosti osoba nastale utjecajem patoloških stanja-bolesti; primjenjuje međukulturni dijalog; prepoznaje te koristi postupke za suzbijanje predrasuda i diskriminacije kako zdravih tako i bolesnih osoba |
| **Ishodi**  **Strukturne dimenzije građanske kompetencije:**  **Kulturološka**  **Društvena**  **Ljudsko-pravna**  **Politička**  **Ekološka** | | Učenik/ca:  objašnjava što je identitet  -opisuje osobni identitet i jakosti na koje se oslanja  -objašnjava značenje i očuvanje kulturnog identiteta  -učenik samostalno i odgovorno skrbi o očuvanju i promicanju osobnog zdravlja, radnih i drugih sposobnosti  -povećava stvaralačke sposobnosti i prilagođava suvremenim uvjetima života i rada  -pokazuje privrženost uzajamnom razumijevanju, uvažavanju, suradnji i solidarnosti na razini razreda, škole i društva u cjelini  -pokazuje prvrženost načelima dostojanstva svake osobe, jednakosti, pravde i uključenosti svih vrijednosti  -prepoznaje i suzbija predrasude većinske nacije prema nacionalnim manjinama ili duševno oboljelima  -pokazuje privrženost uzajamnom razumijevanju, uvažavanju, suradnji i solidarnosti na razini razreda, škole i društva u cjelini kako zdravih, tako i bolesnih  -analizira činjenice i izvodi zaključke na temelju činjenica poštujući mišljenja drugih  -pokazuje samostalnost i samopouzdanje u iznošenju svojih stavova |
| **Kratki opis aktivnosti** | | **ZDRAVSTVENA NJEGA MAJKE**  **Nastavna jedinica: „Komunikacija između medicinske sestre i bolesnice s neizlječivom bolešću u procesu palijativne skrbi“**  Učenici obrazlažu i iznose mišljenja i stavove o provođenju skrbi.  **-**humanost društva očituje se u brizi za teško bolesne i članove njihovih obitelji  -SZO je 1990. godine proglasila pravo na palijativnu medicinu jednim od osnovnih ljudskih prava  -Pravo na zdravstvenu skrb ima cilj, da se bolesnik, bez obzira na godine, etničku pripadnost, ekonomski ili socijalni status i narav bilo koje bolesti ili nemoći, što bolje osjeća.  -Razne udruge građana, udruge prijatelja i obitelji osoba oboljelih od neizlječivih bolesti, svojim nastojanjima i aktivnostima te volonterskim radom, pridonose općem društvenom i socijalnom te javnozdravstvenom shvaćanju problema umiranja i palijativne skrbi  -Politika palijativne skrbi treba se zasnivati na vrijednostima koje predlaže Vijeće Europe: na ljudskim i bolesničkim pravima, ljudskom dostojanstvu, socijalnoj povezanosti, demokraciji, jednakosti, solidarnosti, jednakim mogućnostima s obzirom na spol, na sudjelovanje i slobodi izbora  -Palijativna skrb traži poseban stav i odnos njegovatelj- bolesnik, koji potiče otvorenost u komunikaciji  -9.listopada- Svjetski dan hospicija i palijativne skrbi  Zaključuju da je potrebno i dalje intenzivno razvijati palijativu i odgojiti javnost da bude svijesna njene važnosti.  Ova nastavna jedinica u segmentu Građanskog odgoja i obrazovanja, potiče stvaranju moralnih i etičkih vrijednosti, stavova , ponašanja , djelovanja te socijalne osjetljivosti i potiče razvoj pozitivnih osobina ličnosti i osjećaj samopoštovanja  **ZDRAVSTVENA NJEGA U KUĆI**  **Nastavna jedinica: „Komunikacija i interakcija u prvom kućnom posjetu“**   * Poznavanje komunikacije i komunikacijskih vještina u kućnom posjetu * Poznavanje strategija komunikacije za postizanje suradnje * Strategije komunikacije s pacijentima koji iskazuju negativne emocije * Tehnike terapijske komunikacije, razvijanje vještina pregovaranja * Poznavanje empatične komunikacije, asertivnosti   Učenici u interaktivnim oblicima učenja čitaju, razgovaraju, iznose mišljenje i argumentiraju ga te donose zaključke o pojmovima komunikacije u patronaži, verbalnoj, neverbalnoj komunikaciji, poznaju na koje se načine može primijeniti terapijska komunikacija. Zaključuju da su komunikacijske vještine iznimno bitan element u njihovom zvanju, kroz komunikacijske vještine vježbaju i prezentacijske vještine, te poimaju vrijednosti sebe i svoje okoline kroz dimenzije kvalitetne komunikacije.  Ova nastavna jedinica u segmentu Građanskog odgoja i obrazovanja, pomoći će učeniku da poznaje komunikacijske vještine, vježba njihovu primjenu, kroz komunikacijske vještine razvija tehnike terapijske komunikacije, upravljanje radom skupine. Učenik poznaje i verbalizira da u razredu učenici nemaju jednake sposobnosti, međutim uzajamno se žele potpomagati u daljnjem razvoju osobnosti.  **METODIKA ZDRAVSTVENOG ODGOJA**  **Nastavna jedinica: „Komunikacija: pojam, važnost u zdravstvenom odgoju“**   * Komunikacija određuje odnos među ljudima, pa tako i percepciju zadovoljstva u obitelji i u društvu u kojemu živimo * Moguće je zaključiti da većina problema današnjeg čovjeka (osobni, društveni, politički) proizlaze upravo iz pogrešne komunikacije * Medicinska će sestra kvalitetnom komunikacijom lakše postići ciljeve zdravstvenog odgoja, a odnos povjerenja između nje i pacijenta će biti kvalitetniji * Zdravstveni djelatnici se u brojnim situacijama susreću s osobama kojima znanje iz komunikacije može pomoći u rješavanju brojnih poteškoća i problema * Komunikacijska uspješnost u zdravstvenom odgoju zavisi od verbalne i neverbalne komunikacije, empatičnosti i asertivnosti, te od poznavanja komunikacijskih vještina s osobama s invalidnošću   Učenici u interaktivnim oblicima učenja čitaju, razgovaraju, iznose mišljenje i argumentiraju ga te donose zaključke o pojmovima komunikacije u zdravstvenom odgoju, iznose neka od pravila u svakodnevnoj komunikaciji s osobama s invalidnošću, te znaju nabrojati neke od čestih, neutemeljenih predrasuda. Zaključuju koja su pravila da bi se postigla kvalitetna komunikacija, na koji način mogu komunicirati s osobama s invalidnošću, pokazuju privrženost načelima dostojanstva i jednakosti svake osobe.  Ova nastavna jedinica u segmentu Građanskog odgoja i obrazovanja, pomoći će učeniku da prepoznaje i suzbija predrasude da je komunikacija s osobama s invalidnošću i osobama otežana govora nemoguća. Objašnjavati će pravila terapijske komunikacije, asertivnosti i empatije, te će uvažavati i razumjeti komunikaciju s osobama s invalidnošću.  **ZDRAVSTVENA NJEGA STARIJIH OSOBA**  **Nastavna jedinica :**  **Psihološke promjene u starijoj dobi – uvod, film, diskusija, razgovor**  -znati će primijeniti komunikacijske vještine, njihovu primjenu kod starijih osoba  -razvijati će vještine pregovaranja  - razvijati će pozitivan stav, suzbijanje predrasuda i diskriminacije  **Film -**  nakon gledanja filma edukativnog karaktera učenici izlažu mišljenja na temu diskriminacije starije populacije koji boluju od poremećaja pamćenja.  **ZDRAVSTVENA NJEGA KIRURŠKOG BOLESNIKA – SPECIJALNA**  **Nastavna jedinica:**  **Psihološka priprema bolesnice za operaciju dojke – igranje uloga**  **-** znati će primijeniti komunikacijske vještine, njihovu primjenu  - razvijati će vještine pregovaranja Sigurnost i vrijednosni sustav u životu svakog pojedinca osnova su razvoja pozitivne slike o sebi  - povjerenje u etičnost i moralnost čini osnovu za pozitivan psihološki razvoj  - stigmatizacija osoba koje boluju od psihičke bolesti definira se kao negativno obilježavanje, marginaliziranje i izbjegavanje osoba  Igranjem uloga, učenike se stavlja u situaciju bolesnice kako bi shvatio psihološke probleme i poteškoće koje zaokupljaju bolesnicu.  **ZDRAVSTVENA NJEGA PSIHIJATRIJSKOG BOLESNIKA**  **Nastavna jedinica:**  **„Sprječavanje stigmatizacije psihijatrijskih bolesnika te stajališta i predrasude u psihijatriji“**   * Kroz povijest, od samih civilizacijskih početaka, društvo se na neki način branilo od duševnih bolesnika te ih je nastojalo izolirati * Društveni položaj psihijatrijskog bolesnika bio je različit od položaja ostalih bolesnika * Uvijek su postojale predrasude i strah od oboljelih koji su se marginalizirali, izbjegavali i stigmatizirali * Stigma koju nosi mentalni poremećaj narušava osnovna ljudska prava- pravo na poštovanje, ravnopravnost i liječenje * Socijalno izoliranje psihički bolesne osobe od strane okoline, često dovodi do poremećaja u komunikaciji, socijalizaciji i diskriminaciji na poslu i u školi   Učenici u interaktivnim oblicima učenja čitaju, razgovaraju, iznose mišljenje i argumentiraju ga te donose zaključke o pojmovima stigmatizacije, diskriminacije, marginalizacije i predrasuda. Zaključuju da je potrebno boriti se zakonima, sustavnim informiranjem o neopravdanosti predrasuda te sustavnim obrazovanjem.  Ova nastavna jedinica u segmentu Građanskog odgoja i obrazovanja, pomoći će učeniku da razumije negativno obilježje stigmatizacije i predrasuda koje su posebno evidentne prema psihijatrijskim bolesnicima. Kao budućeg zdravstvenog djelatnika potaknut će ga na društvenu odgovornost da svojim etičnim i profesionalnim ponašanjem budu glavni pokretači borbe protiv stigme, promovirajući jasne antistigmatske programe, senzibilizirajući i educirajući što veći broj ljudi lokalne zajednice.  **DIJETETIKA**  **Nastavna jedinica: „Prehrana kod malignih bolesti“**  Učenici će se u sklopu obrade teme upoznati s važnošću poznavanja prehrane oboljelih od malignih bolesti. Jedan od kliničkih znakova je i malnutricija, razvija se anoreksija. Učenici će usvojiti znanja o intoleranciji glukoze, metabolizmu nutrijenata, gubitku teka i mogućnostima hranjenja te utjecaja vjerskih i osobnih uvjerenja na prehranu.    Ova nastavna jedinica u segmentu Građanskog odgoja i obrazovanja, pomoći će učeniku da razumije važnost dobre komunikacije kao i razvijanje komunikacijskih vještina s teško oboljelom osobom. Kao budućeg zdravstvenog djelatnika potaknut će ga na društvenu odgovornost da svojim etičnim i profesionalnim ponašanjem budu glavni pokretači u razvoju dobre komunikacije i razvijanju vještine pregovaranja koje će primijeniti u svom budućem radu, odbacujući stereotipe i predrasude, senzibilizirajući i educirajući što veći broj ljudi lokalne zajednice na uviđanje problema te uključivanje u razne projekte u svrhu promocije prevencije i borbu protiv malignih bolesti.  **Nastavna jedinica: „Oblici vegetarijanske prehrane“**  Učenici će se tijekom nastavnog sata upoznati s razlikama između vegetarijanskog i veganskog načina prehrane koje su prednosti takve prehrane te koji nedostaci zbog kojih dolazi do zdrvstvenih poteškoća. Učenici će dobiti zadatak da na mrežnim stranicama pronađu koje se namirnice koriste u oba dva načina prehrane i da povežu s načinom života osoba koje konzumiraju takve namirnice.  Učenici iznose svoj stav i mišljenje te argumentirano donose zaključke o pojmovima kao što je sloboda mišljenja i odlučivanja, vjeroispovjesti i savjesti, prava na slobodno odlučivanje. Zaključuju da se zbog svojih vjerskih ili osobnih uvjerenja pojedinac osjeća manje vrijednim članom zajednice, da mu se narušavaju osnovna ljudska prava kao što su pravo na poštovanje, ravnopravnost i različitost te da je osobito važno štovanje ljudskih prava svakog čovjeka.  Ova nastavna jedinica u segmentu Građanskog odgoja i obrazovanja, pomoći će učeniku da razumije važnost dobre komunikacije kao i razvijanje komunikacijskih vještina jer je vrlo važno razumijeti ono što je bolesnik rekao kako ne bi došlo do propusta i pogreške koje će štetiti osobi. Kao budućeg zdravstvenog djelatnika potaknut će ga na društvenu odgovornost da svojim etičnim i profesionalnim ponašanjem budu glavni pokretači borbe protiv diskriminacije, promovirajući jednakopravnost za sve, odbacujući stereotipe i predrasude, senzibilizirajući i educirajući što veći broj ljudi lokalne zajednice. |
| **Ciljna grupa** | | Peti razred |
| **Način provedbe** | **Model** | **Međupredmetni** |
| **Metode i**  **oblici rada** | **Oblici**: individualni, frontalni, debata  **Metode**: razgovora, izlaganja, suradničkog učenja, rada na tekstu, usmenog izlaganja, zaključivanja |
| **Resursi** | | Program međupredmetnih i interdisciplinarnih sadržaja građanskog odgoja i obrazovanja za osnovne i srednje škole (Narodne novine 104/14)  Udžbenik „ Zdravstvena njega majke“  Udžbenik „Sestrinstvo u zajednici“  Udžbenik “ Zdravstvena njega kirurškog bolesnika-opća“  Udžbenik „ Zdravstvena njega starijih osoba“  Udžbenik „Zdravstvena njega psihijatrijskih bolesnika“  Udžbenik „Zdravstvena njega 3“  Živković, R.: Dijetetika, Medicinska naklada, Zagreb, 2002. |
| **Vremenik** | | nastavna godina  Zdravstvena njega majke – 1 sat  Zdravstvena njega u kući – 1 sat  Metodika zdravstvenog odgoja – 1 sat  Zdravstvena njega starijih osoba – 1 sat  Zdravstvena njega kirurškog bolesnika- specijalna – 1 sat  Zdravstvena njega psihijatrijskog bolesnika – 1 sat  Dijetetika – 2 sata |
| **Način vrednovanja i korištenje rezultata vrednovanja** | | Osobna mapa, razredna mapa, bilježenje postignuća učenika i opisno praćenje |
| **Troškovnik (npr. za projekt)** | | --------- |
| **Nositelj odgovornosti** | | Nastavnici strukovnih predmeta zdravstvene njege |